CELEX: 62021CN0591
Language: lv
Date: 2021-09-23 00:00:00
Title: Lieta C-591/21 P: Apelācijas sūdzība, ko 2021. gada 23. septembrī Ryanair DAC, Laudamotion GmbH iesniedza par Vispārējās tiesas (desmitā palāta paplašinātā sastāvā) 2021. gada 14. jūlija spriedumu lietā T-677/20 Ryanair un Laudamotion/Komisija (Austrian Airlines; Covid-19)

15.11.2021   
            
            
               LV
            
            
               Eiropas Savienības Oficiālais Vēstnesis
            
            
               C 462/32
            
         
      Apelācijas sūdzība, ko 2021. gada 23. septembrīRyanair DAC, Laudamotion GmbH iesniedza par Vispārējās tiesas (desmitā palāta paplašinātā sastāvā) 2021. gada 14. jūlija spriedumu lietā T-677/20 Ryanair un Laudamotion/Komisija (Austrian Airlines; Covid-19)
      (Lieta C-591/21 P)
      (2021/C 462/37)
      Tiesvedības valoda – angļu
      
         Lietas dalībnieki
      
      
         Apelācijas sūdzības iesniedzējas: Ryanair DAC, Laudamotion GmbH (pārstāvji: V. Blanc, E. Vahida un F.-C. Laprévote, advokāti, D. Pérez de Lamo un S. Rating, abogados, I. G. Metaxas-Maranghidis, dikigoros)
      
         Pārējās lietas dalībnieces: Eiropas Komisija, Vācijas Federatīvā Republika, Austrijas Republika, Austrian Airlines AG
      
      
         Prasījumi
      
      Apelācijas sūdzības iesniedzēju prasījumi Tiesai ir šādi:
      
                  —
               
               
                  atcelt pārsūdzēto spriedumu;
               
            
                  —
               
               
                  saskaņā ar LESD 263. un 264. pantu atzīt par spēkā neesošu Komisijas 2020. gada 6. jūlija Lēmumu C(2020) 4684 final par valsts atbalstu SA.57539 (2020/N) – Austrija – Covid-19 – Atbalsts Austrian Airlines;
               
            
                  —
               
               
                  piespriest Komisijai segt savus, kā arī atlīdzināt Ryanair tiesāšanās izdevumus, un personām, kas iestājušās lietā pirmajā instancē un šajā apelācijas tiesvedībā (ja tādas būtu), piespriest segt savus tiesāšanās izdevumus pašām.
               
            Pakārtoti:
      
                  —
               
               
                  atcelt pārsūdzēto spriedumu;
               
            
                  —
               
               
                  nodot lietu atpakaļ izskatīšanai Vispārējā tiesā;
               
            
                  —
               
               
                  atlikt lēmuma par tiesāšanās izdevumiem pieņemšanu abās instancēs.
               
            
         Pamati un galvenie argumenti
      
      Prasības pamatošanai apelācijas sūdzības iesniedzējas izvirza septiņus pamatus.
      Pirmais pamats: Vispārējā tiesa ir pieļāvusi tiesību kļūdu un acīmredzami sagrozījusi faktus, noraidot apelācijas sūdzības iesniedzēju pamatu par to, ka Komisija nav pārbaudījusi tā atbalsta iespējamo plašāko ietekmi, kas sniegts Lufthansa vai ko sniegusi pati Lufthansa.
      Otrais pamats: Vispārējā tiesa ir pieļāvusi tiesību kļūdu, noraidot apelācijas sūdzības iesniedzēju pamatu par to, ka Komisija nav izpildījusi prasību, ka atbilstoši LESD 107. panta 2. punkta b) apakšpunktam sniegts atbalsts nedrīkst novērst kaitējumu tikai vienam cietušajam.
      Trešais pamats: Vispārējā tiesa ir pieļāvusi tiesību kļūdu, noraidot apelācijas sūdzības iesniedzēju pamatu par nediskriminācijas principa neattaisnotu pārkāpumu.
      Ceturtais pamats: Vispārējā tiesa ir pieļāvusi tiesību kļūdu un acīmredzami sagrozījusi faktus, noraidot apelācijas sūdzības iesniedzēju pamatu par brīvības veikt uzņēmējdarbību un pakalpojumu sniegšanas brīvības pārkāpumu.
      Piektais pamats: Vispārējā tiesa ir pieļāvusi tiesību kļūdu un acīmredzami sagrozījusi faktus, piemērojot LESD 107. panta 2. punkta b) apakšpunktu un samērīguma principu attiecībā uz Covid-19 pandēmijas radīto kaitējumu Austrian Airlines.
      Sestais pamats: Vispārējā tiesa ir pieļāvusi tiesību kļūdu un acīmredzami sagrozījusi faktus attiecībā uz formālas izmeklēšanas procedūras nesākšanu.
      Septītais pamats: Vispārējā tiesa ir pieļāvusi tiesību kļūdu un acīmredzami sagrozījusi faktus attiecībā uz to, ka Komisija nav norādījusi pamatojumu.